آمریکا ساوونما ناظیرلیگی (پنتاگون)، افغانیستان-پاکیستان مرز بؤلگه‌سینده طالبان لیدری موللا اخترین محمد منصورو هدف آلان هاوا سالدیریسی ائتدیغینی بیلدیردی.
پنتاگون سؤزچوسو پیتر کووک، یازیلی آچیقلاماسیندا، طالبان لیدری منصورون باشکند قابیلین یانیندا افغانیستان ایچینده بیر چوخ سالدیری پلانلاشدیریلماسی رول آلدیغی و افغان خالقینا، امنیت گوجلرینه و اولوسلار آراسی کوالیسیون اورتاقلاری تهدید ائتدیغی قید ائدیلدی.
آچیقلامادا؛
"منصور، طالبان لیدرلری‌نین، چاتیشما‌لارین سونا چاتدیریلماسینی تامین ائده‌جک باریش دانیشیق‌لاریندا افغان حکومتی ایله یئر آلماسینی قاداغان ائده‌رک افغانیستان حکومتی ایله طالبان آراسیندا باریشه و قارشی‌لیق‌لی راضیلاشمایا مانع تشکیل ائدیردی." دئییلدی.
آچیقلامادا، طالبانین، اسکی لیدری موللا عمرین اؤلومون‌دن و منصورون لیدرلیگی بوینونا گؤتورمه‌سی بو یانا اون مین‌لرله افغان وطنداش و امنیت گوجونون اؤلومون‌دن مسئول اولدوغو ایفاده ائدیلدی.
موللا منصورون سالدیری اثناسیندا اؤلدوگونه دایر معلوماتین پایلاشیلمادیغی آچیقلامادا؛
"سالدیری‌نین نتیجه‌لرینی هله قیمتلن‌دیریریک." ایفاده‌سینه یئر وئریلدی.
